 Jenesis 30  Mgbe Rechel hụrụ na ya amụtaghịrị Jekọb nwa ọ bụla, Rechel malitere ikwoso nwanne ya nwaanyị ekworo, o wee malite ịsị Jekọb: Nye m nwa, ma ọ bụghị ya, m ga-aghọ nwaanyị nwụrụ anwụ.Jekọb wee weso Rechel iwe dị ọkụ, o wee sị: Àbụ m Chineke, onye jụrụ inye gị mkpụrụ nke afọ?O wee sị: Lekwa ohu m nwaanyị bụ Bilha. Gị na ya nwee mmekọahụ, ka ọ mụọ nwa nikpere m, ka m nweta ụmụ site naka ya.O wee kpọnye ya Bilha bụ nwaanyị na-ejere ya ozi ka ọ bụrụ nwunye ya, ya na Jekọb wee nwee mmekọahụ.Bilha wee tụrụ ime, ka oge na-agakwa, ọ mụụrụ Jekọb nwa nwoke.Rechel wee sị: Chineke ekpepụtawo m, o gewokwa ntị nolu m, nke mere na o nyere m nwa nwoke. Ọ bụ ya mere o ji gụọ ya Dan.Bilha, nwaanyị na-ejere Rechel ozi, tụụrụ ime ọzọ, ka oge na-agakwa, ọ mụụrụ Jekọb nwa nke abụọ.Rechel wee sị: Mụ na nwanne m nwaanyị agbawo mgba tara akpụ. Emeriwokwa m ya! O wee gụọ ya Naftalaị.Mgbe Lia hụrụ na ya akwụsịwo ịmụ nwa, ọ kpọọrọ Zilpa bụ nwaanyị na-ejere ya ozi kpọnye Jekọb ka ọ bụrụ nwunye ya.Ka oge na-aga, Zilpa bụ nwaanyị na-ejere Lia ozi mụụrụ Jekọb nwa nwoke.Lia wee sị: Ị hụkwara ihe ndabara ọma? O wee gụọ ya Gad.E mesịa, Zilpa bụ nwaanyị na-ejere Lia ozi mụụrụ Jekọb nwa nke abụọ.Lia wee sị: Lee otú obi si dị m ụtọ! Nihi na ụmụ nwaanyị ga-akpọ m onye obi ụtọ. O wee gụọ ya Asha.Ruben wee na-akpagharị noge a na-ewe ọka wit nubi wee hụ mkpụrụ mandrek nọhịa. O wee chịtara ha Lia nne ya. Rechel wee sị Lia: Biko, nye m ụfọdụ nime mkpụrụ mandrek nwa gị.O wee sị ya: Ọ bụ obere ihe na ị narawo m di m, gị anọrọkwa nelu ya ugbu a na-anara m mkpụrụ mandrek nwa m? Rechel wee sị: Nihi nke ahụ, gị na ya ga-edina nabalị a iji gbanwere mkpụrụ mandrek nwa gị.Mgbe Jekọb si nọhịa na-alọta ná mgbede, Lia pụrụ ịga zute ya wee sị: Ọ bụ mụ na gị ga-enwe mmekọahụ, nihi na ejiriwo m mkpụrụ mandrek nwa m gobie gị. Ya na ya wee dinaa nabalị ahụ.Chineke wee nụ olu Lia wee za ya, o wee tụrụ ime, ka oge na-agakwa, ọ mụụrụ Jekọb nwa nke ise.Lia wee sị: Chineke enyewo m ụgwọ ọrụ onye e goro ọrụ, nihi na akpọnyewo m di m nwaanyị na-ejere m ozi. O wee gụọ ya Ịsaka.Lia wee tụrụ ime ọzọ, ka oge na-agakwa, ọ mụụrụ Jekọb nwa nke isii.Lia wee sị: Chineke enyewo m onyinye dị mma nezie. Nikpeazụ, di m ga-anabata m, nihi na amụworo m ya ụmụ nwoke isii. O wee gụọ ya Zebulọn.E mesịa, ọ mụrụ nwa nwaanyị wee gụọ ya Daịna.Nikpeazụ, Chineke chetara Rechel, Chineke wee nụ olu ya wee za ya site nimeghe akpa nwa ya.O wee tụrụ ime mụọ nwa nwoke. O wee sị: Chineke ewepụwo nkọcha m!O wee gụọ ya Josef, sị: Jehova enyela m nwa nwoke ọzọ.O wee ruo na mgbe Rechel mụsịrị Josef, Jekọb gwara Leban ozugbo, sị: Hapụ m ka m laa ebe m si bịa, nobodo m.Kpọnye m ndị nwunye m na ụmụ m, ndị ọ bụ nihi ha ka m jeere gị ozi, ka m laa; nihi na gị onwe gị maara ozi m jeere gị.Leban wee sị ya: Ugbu a, ọ bụrụ na ihe m masịrị gị,enwetawo m ihe mgbaàmà na Jehova na-agọzi m nihi gị.O kwukwara, sị: Gwa m ihe ga-abụ ụgwọ ọrụ gị, m ga-enyekwa gị ya.O wee sị ya: Gị onwe gị maara otú m si jeere gị ozi na otú ìgwè anụ ụlọ gị si mee nke ọma naka m;na ọ bụ obere ihe ka i nwere tupu mụ abịa, o wee na-amụba ruo mgbe ọ dị ọtụtụ nke ukwuu, nihi na Jehova gọziri gị kemgbe m zọbatara ụkwụ nebe a. Oleekwanụ mgbe m ga-emere ụlọ nke m ihe?O wee sị: Gịnị ka m ga-enye gị? Jekọb wee sị: Enyela m ihe ọ bụla! Ọ bụrụ na ị ga-emere m ihe a, m ga-amaliteghachi ịzụ ìgwè anụ ụlọ gị. M ga-aga nihu ilekọta ha.M ga-agagharị netiti ìgwè anụ ụlọ gị dum taa. Si netiti ha kewapụta atụrụ ọ bụla tụrụ akịka na nke tụrụ àgwà, nakwa ebule ọ bụla na-acha nchara nchara nakwa nne ewu ọ bụla tụrụ àgwà na nke tụrụ akịka. E mesịa, ndị dị otú ahụ ga-abụ ụgwọ ọrụ m.Ezi omume m ga-azakwara m ajụjụ nụbọchị ọ bụla ị ga-abịa nọdịnihu inyocha ụgwọ ọrụ m; nne ewu ọ bụla na-atụghị akịka na nke na-atụghị àgwà nakwa ebule ọ bụla na-adịghị acha nchara nchara bụ nke e zuru nohi ma ọ bụrụ na ọ dị naka m.Leban wee sị: Nke ahụ dị mma! Ka ọ dị otú i kwuru.O wee kewapụta nụbọchị ahụ mkpi ndị nwere akara nahụ na ndị tụrụ àgwà na nne ewu niile tụrụ akịka na ndị tụrụ àgwà, nakwa ebule ọ bụla tụrụ àgwà ọcha na nke ọ bụla na-acha nchara nchara, ma o nyefere ha naka ụmụ ya ndị ikom.E mesịa, o mere ka ebe ga-ewe njem ụbọchị atọ dịrị nagbata ya na Jekọb, Jekọb wee na-azụ ìgwè anụ ụlọ Leban ndị fọdụrụ.Jekọb wee gbute osisi stọraks na osisi almọnd na osisi plen ndị dị ndụ ma kpechaa ha ka e nwee ebe ndị na-acha ọcha na ha site nikpechapụta ebe ndị chara ọcha nokporo osisi ndị ahụ.Nikpeazụ, o debere okporo osisi ndị ahụ o kpechara ekpecha nihu ìgwè anụ ụlọ ahụ, nọwa mmiri ha, nefere anụ ụlọ ndị ahụ ji aṅụ mmiri, bụ ebe ìgwè anụ ụlọ ahụ na-abịa aṅụ mmiri, ka ha wee gbaa ibe ha nihu ha mgbe ha bịara ịṅụ mmiri.Ìgwè anụ ụlọ ahụ wee na-agba ibe ha nihu okporo osisi ndị ahụ, ìgwè anụ ụlọ ahụ wee na-amụ ụmụ ndị nwere akara nahụ, ndị tụrụ akịka na ndị tụrụ àgwà.Jekọb wee wepụta ebule iche ma chee ìgwè anụ ụlọ ahụ ihu nebe ndị ahụ nwere akara nahụ nọ nakwa nebe ndị niile na-acha nchara nchara netiti ìgwè anụ ụlọ Leban nọ. O wee debe ìgwè anụ nke ya iche, o debeghị ha nakụkụ ìgwè anụ ụlọ Leban.Ihe na-eme mgbe niile bụ na mgbe ọ bụla ìgwè anụ ndị gbasiri ike chọrọ ịgba ibe ha, Jekọb na-edebe okporo osisi ndị ahụ nọwa mmiri ahụ, nebe ìgwè anụ ụlọ ahụ na-ahụ ha, ka ha wee gbaa ibe ha nakụkụ okporo osisi ndị ahụ.Ma ọ naghị edebe ha nebe ìgwè anụ ụlọ ndị na-agbasighị ike nọ. Ndị na-agbasighị ike wee na-aghọ nke Leban, ma ndị gbasiri ike na-aghọ nke Jekọb.Nwoke ahụ wee na-abawanye ụba, o wee nwee ìgwè anụ ụlọ dị ukwuu na ndị inyom na-eje ozi na ndị ikom na-eje ozi na kamel na ịnyịnya ibu. 